 **

 ΚΥΠΡΙΑΚΗ ΔΗΜΟΚΡΑΤΙΑ

 **ΥΠΟΥΡΓΕΙΟ ΔΙΕΥΘΥΝΣΗ**

**ΠΑΙΔΕΙΑΣ ΚΑΙ ΠΟΛΙΤΙΣΜΟΥ ΑΝΩΤΕΡΗΣ ΚΑΙ ΑΝΩΤΑΤΗΣ ΕΚΠΑΙΔΕΥΣΗΣ**

 **ΥΠΗΡΕΣΙΑ ΕΞΕΤΑΣΕΩΝ**

 31 Μαρτίου 2017

**ΓΡΑΠΤH ΕΞΕΤΑΣH ΓΙΑ ΠΛΗΡΩΣΗ 20 ΚΕΝΩΝ ΜΟΝΙΜΩΝ ΘΕΣΕΩΝ ΒΟΗΘΟΥ ΑΣΦΑΛΙΣΤΙΚΟΥ ΛΕΙΤΟΥΡΓΟΥ, ΥΠΗΡΕΣΙΕΣ ΚΟΙΝΩΝΙΚΩΝ ΑΣΦΑΛΙΣΕΩΝ**

**(Επίσημη Εφημερίδα της Δημοκρατίας αρ. 4909 – ημερ. 18/12/2015)**

Η Υπηρεσία Εξετάσεων, στην οποία, βάσει της ισχύουσας νομοθεσίας, έχει ανατεθεί η ευθύνη της ετοιμασίας των εξεταστικών δοκιμίων και της διεξαγωγής της πιο πάνω εξέτασης ανακοινώνει τα ακόλουθα:

1. Ως ημερομηνία διεξαγωγής της γραπτής εξέτασης για την πλήρωση των πιο πάνω θέσεων έχει ορισθεί η 29η Απριλίου 2017, από τις 9:00 μέχρι τις 11:00 π.μ.
2. Η εξεταστέα ύλη που έχει καθοριστεί από την Ειδική Επιτροπή υπάρχει στην ακόλουθη ηλεκτρονική διεύθυνση: <http://enimerosi.moec.gov.cy/ypp5625> (*Διάφορες Εξετάσεις/ Γραπτή Εξέταση Για Πλήρωση 20 Κενών Μόνιμων Θέσεων Βοηθού Ασφαλιστικού Λειτουργού, Υπηρεσίες Κοινωνικών Ασφαλίσεων/ Εξεταστέα Ύλη)*.
3. Η εξέταση θα διεξαχθεί σε χώρους δημόσιων σχολείων της Λευκωσίας, Λάρνακας και Λεμεσού.
4. Σε όλους τους υποψηφίους που έχουν υποβάλει αίτηση για τις πιο πάνω θέσεις έχει αποσταλεί διπλοσυστημένη επιστολή που περιέχει όλες τις σχετικές πληροφορίες για την εξέταση. Όσοι δεν παραλάβουν την επιστολή τους μέχρι τις 10/04/2017, θα πρέπει απαραίτητα να επικοινωνήσουν (μετά από αυτή την ημερομηνία) με τις Υπηρεσίες Κοινωνικών Ασφαλίσεων για να ενημερωθούν σχετικά, στο τηλέφωνο 22009009.
5. Όλοι οι υποψήφιοι προτρέπονται να ενημερωθούν από τώρα για το εξεταστικό κέντρο στο οποίο θα εξεταστούν από την ακόλουθη ηλεκτρονική διεύθυνση: <http://enimerosi.moec.gov.cy/ypp5625> (*Κατανομή Υποψηφίων στα Εξεταστικά Κέντρα*)**.**  H κατανομή των υποψηφίων έχει γίνει με βάση τη διεύθυνση διαμονής που έχουν δηλώσει στην αίτησή τους. **Λόγω του εξαιρετικά υψηλού αριθμού υποψηφίων οποιαδήποτε αλλαγή εξεταστικού κέντρου είναι αδύνατο να πραγματοποιηθεί, επειδή τα εξεταστικά κέντρα είναι πλήρη.** Παρακαλούνται οι υποψήφιοι να μην υποβάλουν αιτήματα για αλλαγές, επειδή δεν υπάρχει η δυνατότητα να γίνει δεκτό οποιοδήποτε αίτημα.